
Tehniskā specifikācija – darba uzdevums 1.iepirkuma daļai

TEHNISKĀ SPECIFIKĀCIJA – DARBA UZDEVUMS 
[bookmark: _Hlk183191286]1.iepirkuma daļai “Komercuzskaites mēraparātu rādījumu attālinātas nolasīšanas pakalpojumu ierīkošana ēkās”
ar grozījumiem Nr.1

1. IEVADS
1.1. SAĪSINĀJUMI UN SKAIDROJUMI
Dokumentā izmantotie sistēmu, tehnoloģiju nosaukumi, jēdzieni, terminu skaidrojumi un citu nosaukumu saīsinājumi ir norādīti tabulā:
	Termins vai saīsinājums
	Apraksts

	API
	Lietojumprogrammu saskarnes (Application Programming Interface)

	Horizon
	SIA “Rīgas ūdens” resursu vadības sistēma jeb ERP programma, kas nodrošina grāmatvedības uzskaiti un finanšu vadību, noliktavas pārvaldību, klientu un sniegto pakalpojumu, t.sk. komercuzskaites mēraparātu rādījumu uzskaiti 

	Iekārta
	Datu nolasīšanas iekārta vai iekārtu komplekts, kas savienota ar RŪ tīklā esošajiem KUM vai KUM, kuri rūpnieciski aprīkoti ar datu nolasīšanas iekārtām un nodrošina Telemetriju

	IoT
	Internet of Things tīkls  jeb “lietu internets”, mākslīgi radītu sistēmu un objektu tīkls, kas spēj savstarpēji sazināties un dalīties informāciju, izmantojot interneta protokolus.

	Izpildītājs
	Telemetrijas pakalpojuma sniedzējs 

	KUM, Mēraparāts
	Komercuzskaites Mēraparāts, t.i. ūdens patēriņa skaitītājs kas ir iebūvēts RŪ tīklā. Tas ir galvenais līdzeklis, kas RŪ ļauj noteikt ūdens patēriņu noteiktajā objektā Uzskaites punktā. RŪ nodrošina impulsa moduļus, lai Izpildītājs ar tiem aprīkotu KUM, kā arī pieslēgtu Izpildītāja Iekārtu. Mehāniskajiem KUM ir mehāniska ciparnīca, ultraskaņas/elektromagnētiskajiem KUM ir elektronisks displejs

	Lietotājs
	Personas, kuram ir piešķirtas Lietotāja tiesības Sistēmā vai modulī, ar mērķi izgūt KUM rādījumu datus, pārskatus un saistīto informāciju par Iekārtām.

	Pasūtītājs, RŪ
	SIA “Rīgas ūdens”

	Projekts
	Komercuzskaites mēraparātu aprīkošanas ar attālinātās rādījumu nolasīšanas iekārtām un rādījumu attālinātās nolasīšanas (telemetrijas) projekts

	REST
	Rest protokols (no angļu val.- Representational state transfer protocol), pieejas veids, kas ļauj sistēmām un lietotājiem sazināties un manipulēt ar datiem, izmantojot tīmekļa protokolu.

	Sistēma
	Izpildītāja  piedāvātais IT risinājumu kopums, kas nodrošina KUM rādījumu datu savākšanu un saglabāšanu datubāzē. 

	Telemetrija
	KUM rādījumu attālinātā nolasīšana

	TS
	Tehniskā specifikācija

	Uzskaites punkts 
	RŪ tīklā esošais KUM ar Iekārtu, kā noteiktā objekta datu savākšanas punkts.



1.2. ESOŠĀS SITUĀCIJAS RAKSTUROJUMS
Sabiedrība ar ierobežotu atbildību „Rīgas ūdens” (turpmāk – Pasūtītājs, RŪ) ir Latvijas Republikas Uzņēmumu reģistrā reģistrēts Rīgas pilsētas pašvaldības uzņēmums, kas dibināts, lai nodrošinātu centralizētus ūdensapgādes un kanalizācijas pakalpojumus Rīgas pilsētā. RŪ ir lielākais centralizēto ūdensapgādes un kanalizācijas pakalpojumu sniedzējs Latvijā un vienīgais Rīgā, kas nodrošina rīdziniekus ar kvalitatīvu dzeramo ūdeni, kā arī nodrošina notekūdeņu pārvadi un attīrīšanu.
Pasūtītāja attīstības virzieni gan īstermiņā, gan vidējā termiņā un ilgtermiņā ir:
· infrastruktūra – ūdenssaimniecības infrastruktūras tehnoloģiskās modernizācijas nodrošināšana (t.sk. tīklu infrastruktūras atjaunošana un jauno tīklu izbūve);
· tehnoloģiskā attīstība – tehnoloģiju modernizēšana un pilnveide, elektrosistēmu centralizēta pārvaldīšana, inteliģentu vadības un ekspertu sistēmu nodrošināšana un efektīva resursu pārvaldes modeļa ieviešana;
· klientu apkalpošana un pakalpojumu sniegšana – klientu apkalpošanas procesa centralizācija, elastīga, mērķtiecīga un uz rezultātiem balstīta materiālu resursu vadība un plānošana, sistemātiska un augstāk kvalificēta personāla apmācība;
· efektivitātes uzlabošana – uzņēmuma saimnieciskās darbības, t.sk. strādājošo darba efektivitātes paaugstināšana, nekustamo īpašumu apsaimniekošanas modeļa pilnveide, enerģijas efektivitātes paaugstināšana un vides aizsardzības veicināšana.
Viena no RŪ prioritātēm, kas ir saistīta ar tehnoloģisko attīstību, ir KUM aprīkošana ar attālinātās rādījumu nolasīšanas iekārtām un rādījumu attālinātā nolasīšana (telemetrija).
Attīstoties digitalizācijai, jautājumi, kas skar pakalpojumu uzskaiti, ir kļuvuši par vienu no lielākajiem RŪ izaicinājumiem. Klienti vēlas, lai patēriņa rādījumu nolasīšana tiktu nodrošināta efektīvāk, ieviešot attālinātas rādījumu nolasīšanas sistēmu. Jautājums ir sevišķi aktuāls daudzdzīvokļu māju sektorā, kur salīdzinoši bieži iedzīvotāji saskaras ar ūdens patēriņa starpībām, kas veidojās starp mājas kopējā KUM rādījumiem un dzīvokļu skaitītājiem. RŪ ir paredzējis uzsākt telemetrijas pakalpojuma ieviešanu. Rīgas Tehniskā universitāte ir izstrādājusi KUM rādījumu attālinātas nolasīšanas (telemetrijas) finansēšanas un ieviešanas koncepciju. Koncepcijā noteikti šādi telemetrijas ieviešanas posmi: nepieciešamā tehniskā aprīkojuma iepirkšana un uzstādīšana, datu nolasīšanas iekārtu konfigurēšana, programmnodrošinājuma un lietotāja vizuālā interfeisa izstrādāšana. Aprīkojot RŪ valdījumā esošos KUM ar attālinātās rādījumu nolasīšanas sistēmu, iedzīvotājiem būs iespēja arī dzīvokļu skaitītājus aprīkot ar attālinātu rādījumu nolasīšanas sistēmu, tādejādi nodrošinot precīzāku pakalpojumu apjoma uzskaiti.
Rīgas ūdens plāno ieviest telemetrijas tehnoloģijas risinājumu, kura priekšizpētes darbi par tehnoloģiskā nodrošinājumu un finansiālo aspektu izvērtējumu “Komercuzskaites mēraparātu rādījumu attālinātas nolasīšanas koncepcija un ieviešana” norisinājās 2020. un 2021.gadā. 2024.gadā plānots organizēt nepieciešamās iepirkumu procedūras, kam sekos attālinātas nolasīšanas uzsākšanai nepieciešamā tehniskā aprīkojuma iepirkšana, uzstādīšana, konfigurēšana, programmnodrošinājuma izstrādāšana. Ar rādījumu attālinātas nolasīšanas iekārtām paredzēts aprīkot 22 251 KUM. Objektu aprīkošana ar attālinātas nolasīšanas iekārtām tiks īstenota pakāpeniski atbilstoši prioritārajai kārtībai. Plānots, ka primāri tiks aprīkotas daudzdzīvokļu mājas un objekti ar lielāko patēriņu.
Iepirkuma  līguma ietvaros Uzņēmējam jāveic esošo KUM aprīkošana ar Uzņēmēja piedāvātajām datu nolasīšanas iekārtām (Uzņēmējam nav jāveic KUM nomaiņa). Iepirkuma līguma izpildes laikā Pasūtītājs veiks esošo KUM nomaiņu atbilstoši to verificēšanas periodiskumam (mehāniskajiem KUM nomaiņa tiek veikta ne retāk kā vienu reizi četros gados, ultraskaņas/elektromagnētiskajiem KUM – ne retāk kā vienu reizi sešos gados).
1.3. DOKUMENTA MĒRĶIS UN KONTEKSTS
Šī dokumenta mērķis ir definēt pakalpojuma sniegšanas prasības KUM aprīkošanai ar attālinātās rādījumu nolasīšanas iekārtām un rādījumu attālinātajai nolasīšanai (telemetrijai). 
Tehniskā specifikācija izmantojama piedāvājumu izstrādei un izvērtēšanai, Iepirkuma līguma slēgšanai, kā arī detalizētas Sistēmas dokumentācijas izstrādei.

1.4.  NORMATĪVIE AKTI, KURI JĀIEVĒRO, VEICOT PROJEKTA IZPILDI
Izpildītājam jāievēro Vispārējās datu aizsardzības regulas, Fizisko personu datu apstrādes likuma un citu personas datu apstrādi reglamentējošās normatīvo aktu prasības.
2. VISPĀRĒJO PRASĪBU APRAKSTS
Vispārējās prasības nosaka, kādi pakalpojumi Izpildītājam ir jāsniedz un kādas pakalpojuma sniegšanas organizatoriskās prasības jānodrošina Projekta ietvaros.
2.1. [bookmark: _Toc103076660]DARBA UZDEVUMS
	Nr.
	Pakalpojums
	Apraksts

	DU-1
	Mēraparātu aprīkošana ar telemetriju
	Izpildītājam jānodrošina RŪ īpašumā esošo KUM aprīkošana ar datu nolasīšanas iekārtām atbilstoši iesniegtajam piedāvājumam un pasūtītāja plānotajam darbu izpildes laika grafikam. Darbi veicami Rīgas pilsētas administratīvajā teritorijā un blakus esošajos novados, kuros izvietotajās RŪ ūdensvada sistēmās uzstādīti ūdens komercuzskaites mēraparāti. Pasūtītājs paredz, ka jānodrošina 22 251 KUM aprīkošana ar attālinātās rādījumu nolasīšanas iekārtām.

	DU-2
	Mēraparātu konfigurācija datu pārraidei
	Izpildītājam jānodrošina visu uzstādīto datu nolasīšanas iekārtu konfigurācija datu pārraidei un nodošanai RŪ. Konfigurēšana ir neatņemama iekārtu piegādes specifikācijas sastāvdaļa. Būtiskie parametri iekārtu konfigurēšanai ir skaitītāja / rādījumu nolasīšanas iekārtas identifikācijas parametri, pārraides signāla intensitāte atkarībā no skaitītāja atrašanas vietas, signāla uztvērēja attāluma utt.

	DU-3
	Datu pārraides un glabāšanas nodrošināšana
	Izpildītājam jānodrošina KUM datu pārraide un jāveic visa nepieciešamā Sistēmas konfigurēšana datu saņemšanai, datu glabāšanai datu bāzē un vizuālajai datu atspoguļošanai Lietotājam. Sistēmai jānodrošina optimāls datu rezerves kopijas izveidošanas biežums un uzglabāšanas datu formāts, lai ievērotu aizsardzību pret datu zudumu un nodrošinātu iespēju, nepieciešamības gadījumā, atjaunot datus pēc sistēmas traucējumiem. Sistēmā jānodrošina optimāls vizuālo datu automātiskās atjaunošanas biežums, lai nodrošinātu operatīvu pēdējo aktuālo nolasīto datu uzrādīšanu Sistēmā.

	DU-4
	IT sistēmas lietotāja interfeisa ieviešana
	Izpildītājam jānodrošina Lietotāja vizuālā interfeisa izveide. Ir jāparedz atsevišķas ūdens skaitītāju datu attālinātas nolasīšanas informācijas apstrādes iespējas. Jāparedz iespēja, lai Lietotājs varētu atlasīt skaitītājus pēc dažādiem parametriem. Piemēram, atlasot rajonu un reālo patēriņu, vai atlasot KUM tagadējo rādījumu un vidējo patēriņu par noteikto laika posmu.

	DU-5
	Integrācija ar grāmatvedības un resursu vadības sistēmu “Horizon” un Klientu portālu
	[bookmark: _Hlk108607629]Izpildītājam jānodrošina KUM datu integrācija RŪ grāmatvedības un resursu vadības sistēmā “RVS Horizon” vienu reizi mēnesī.  
Uz RŪ Klientu portālu Izpildītājām datu sinhronizācija jānodrošina vienu reizi dienā,  lai klienti varētu sekot līdz savam dienas ūdensapgādes pakalpojumu patēriņam.  
Tādējādi nepieciešama datu apmaiņa no telemetrijas sistēmas uz RŪ Klientu portālu, lai var veidot un attēlot pārskatus gan par vienu KUM , gan vairākiem vienlaicīgi RŪ klientiem.



2.2. MĒRAPARĀTU APRĪKOŠANA AR TELEMETRIJU
Pasūtītājs paredz laika periodā no 2025.gada janvāra līdz 2029.gada beigām nodrošināt 22 251 KUM aprīkošanu ar attālinātās rādījumu nolasīšanas iekārtām un rādījumu attālināto nolasīšanu jeb Telemetriju (Pasūtītāja plānoto (indikatīvo) aprīkojamo mēraparātu skaitu pa mēnešiem skatīt zemāk pievienotajās tabulās). 
Izpildītājam jānodrošina ar baterijām darbināmas Iekārtas, kuras darbojas kādā no zemas enerģijas patēriņa datu pārraides tīkliem.
Izpildītājam jāveic pakalpojumu izpilde atbilstoši savam piedāvātajam darbu izpildes laika grafikam, ievērojot šādus nosacījumus:
1) 2025. - 2029. gados telemetrijas pakalpojumi tiek nodrošināti 22 251 KUM, katrā gadā pa 4 450 KUM ( 2 529 KUM ēkās, 1 921 KUM ārpus ēkām). Izmaiņas noteiktajos pakalpojumu sniegšanas apjomos ir pieļaujamas tikai no Izpildītāja neatkarīgu iemeslu dēļ (piemēram, Izpildītājam netiek laikus nodrošināta piekļuve objektos uzstādītajiem KUM), pusēm abpusēji saskaņojot izmaiņas darbu izpildes laika grafikā;
2) Pasūtītājam ir tiesības samazināt vai palielināt pakalpojuma kopējo apjomu 10% apmērā;
3) Prioritāri telemetrijas pakalpojumu nodrošināšana veicama daudzdzīvokļu dzīvojamo māju KUM;
4) Pasūtītājs nodrošina Izpildītāju ar informāciju par konkrētā Objekta kontaktpersonu (pārstāvju tālruņu nr.). Izpildītājs personīgi veic saziņu ar Pasūtītāja norādīto kontaktpersonu, organizē un nodrošina piekļuvi Uzskaites punktiem.

Pasūtītāja plānotais aprīkojamo KUM skaits 2025.gadā ēkās
	Diametrs
	Janvāris
	Februāris
	Marts
	Aprīlis
	Maijs
	Jūnijs
	Jūlijs
	Augusts
	Septembris
	Oktobris
	Novembris
	Decembris
	Kopā

	DN15
	35
	35
	35
	35
	35
	35
	35
	35
	35
	35
	35
	35
	424

	DN20
	66
	66
	66
	66
	66
	66
	66
	66
	66
	66
	66
	66
	795

	DN25
	21
	21
	21
	21
	21
	21
	21
	21
	21
	21
	21
	21
	251

	DN 32
	27
	27
	27
	27
	27
	27
	27
	27
	27
	27
	27
	27
	330

	DN 40
	61
	61
	61
	61
	61
	61
	61
	61
	61
	61
	61
	61
	730

	Kopā:
	211
	211
	211
	211
	211
	211
	211
	211
	211
	211
	211
	211
	2,529



Pasūtītāja plānotais aprīkojamo KUM skaits 2026.gadā ēkās
	Diametrs
	Janvāris
	Februāris
	Marts
	Aprīlis
	Maijs
	Jūnijs
	Jūlijs
	Augusts
	Septembris
	Oktobris
	Novembris
	Decembris
	Kopā

	DN15
	35
	35
	35
	35
	35
	35
	35
	35
	35
	35
	35
	35
	424

	DN20
	66
	66
	66
	66
	66
	66
	66
	66
	66
	66
	66
	66
	795

	DN25
	21
	21
	21
	21
	21
	21
	21
	21
	21
	21
	21
	21
	251

	DN 32
	27
	27
	27
	27
	27
	27
	27
	27
	27
	27
	27
	27
	330

	DN 40
	61
	61
	61
	61
	61
	61
	61
	61
	61
	61
	61
	61
	730

	Kopā:
	211
	211
	211
	211
	211
	211
	211
	211
	211
	211
	211
	211
	2,529


Pasūtītāja plānotais aprīkojamo KUM skaits 2027.gadā ēkās
	Diametrs
	Janvāris
	Februāris
	Marts
	Aprīlis
	Maijs
	Jūnijs
	Jūlijs
	Augusts
	Septembris
	Oktobris
	Novembris
	Decembris
	Kopā

	DN15
	35
	35
	35
	35
	35
	35
	35
	35
	35
	35
	35
	35
	424

	DN20
	66
	66
	66
	66
	66
	66
	66
	66
	66
	66
	66
	66
	795

	DN25
	21
	21
	21
	21
	21
	21
	21
	21
	21
	21
	21
	21
	251

	DN 32
	27
	27
	27
	27
	27
	27
	27
	27
	27
	27
	27
	27
	330

	DN 40
	61
	61
	61
	61
	61
	61
	61
	61
	61
	61
	61
	61
	730

	Kopā:
	211
	211
	211
	211
	211
	211
	211
	211
	211
	211
	211
	211
	2,529





Pasūtītāja plānotais aprīkojamo KUM skaits 2028.gadā ēkās
	Diametrs
	Janvāris
	Februāris
	Marts
	Aprīlis
	Maijs
	Jūnijs
	Jūlijs
	Augusts
	Septembris
	Oktobris
	Novembris
	Decembris
	Kopā

	DN15
	35
	35
	35
	35
	35
	35
	35
	35
	35
	35
	35
	35
	424

	DN20
	66
	66
	66
	66
	66
	66
	66
	66
	66
	66
	66
	66
	795

	DN25
	21
	21
	21
	21
	21
	21
	21
	21
	21
	21
	21
	21
	251

	DN 32
	27
	27
	27
	27
	27
	27
	27
	27
	27
	27
	27
	27
	330

	DN 40
	61
	61
	61
	61
	61
	61
	61
	61
	61
	61
	61
	61
	730

	Kopā:
	211
	211
	211
	211
	211
	211
	211
	211
	211
	211
	211
	211
	2,529



Pasūtītāja plānotais aprīkojamo KUM skaits 2029.gadā ēkās
	Diametrs
	Janvāris
	Februāris
	Marts
	Aprīlis
	Maijs
	Jūnijs
	Jūlijs
	Augusts
	Septembris
	Oktobris
	Novembris
	Decembris
	Kopā

	DN15
	35
	35
	35
	35
	35
	35
	35
	35
	35
	35
	35
	35
	424

	DN20
	66
	66
	66
	66
	66
	66
	66
	66
	66
	66
	66
	66
	795

	DN25
	21
	21
	21
	21
	21
	21
	21
	21
	21
	21
	21
	21
	251

	DN 32
	27
	27
	27
	27
	27
	27
	27
	27
	27
	27
	27
	27
	330

	DN 40
	61
	61
	61
	61
	61
	61
	61
	61
	61
	61
	61
	61
	730

	Kopā:
	211
	211
	211
	211
	211
	211
	211
	211
	211
	211
	211
	211
	2,529



Ņemot vērā KUM dažādas atrašanās vietas (pagrabi, tehniskas telpas, siltummezgli, u.c.) un iespējamos datu pārraides signālu traucējumus, Izpildītājam jāizvērtē konkrēto KUM atrašanās vietas, to daudzums, tehniskais stāvoklis un piekļuves iespējas, un jāparedz Uzskaites punktos nepieciešamo papildaprīkojumu, piem., papildu antenu uzstādīšanu slikta signāla pārklājuma gadījumos vai Iekārtu hidroizolāciju aizsardzībai pret iespējamo plūdu izraisītām sekām.
Izpildītāja uzstādītajām Iekārtām ir jāspēj darboties nelabvēlīgos laika apstākļos, gaisa temperatūra diapazonā no -5°C līdz + 30°C.
Izpildītāja uzstādītajiem Uzskaites punktiem jānodrošina ūdens skaitītāju mērījumu nolasīšana, izmantojot impulsu skaitīšanas metodi. Impulsu apjoms ir brīvi konfigurējams, nosakot impulsa vērtību atbilstoši KUM tehniskajiem parametriem. 
Izpildītājam ir jānodrošina RŪ izsniegto impulsa moduļu uzstādīšana uz KUM. RŪ izsniedz Izpildītājam impulsa moduļus Rīgā, Ziepniekkalna ielā 70, ar pieņemšanas-nodošanas aktu 10 (desmit) darba dienu laikā no Līguma spēkā stāšanās dienas. Izpildītājs nodrošina impulsa moduļu transportēšanu līdz Objektam. 
Ar pieņemšanas-nodošanas akta parakstīšanas brīdi Izpildītājs uzņemas pilnu atbildību par impulsa moduļu neaizskaramību un saglabāšanu, kā arī pienākumu atlīdzināt Pasūtītājam visus zaudējumus, kas tiks radīti saistībā ar to iztrūkumu vai zudumiem.
Impulsa moduļus Izpildītās izmanto tikai Darbu veikšanai un to izmantošanu apliecina Pušu parakstīts akts.
Ja pēc Darbu pabeigšanas impulsa moduļi netiks pilnībā izmantoti Darbu izpildei, Izpildītājam ir pienākums nekavējoties, bet ne vēlāk kā 3 (trīs) darba dienu laikā pēc Pasūtītāja pārstāvja pieprasījuma saņemšanas dienas nodot atlikušos impulsa moduļus atpakaļ Pasūtītājam, par ko tiek sagatavots attiecīgs nodošanas-pieņemšanas akts.
Izpildītajam Iekārtas ir jāuzstāda tā, lai tās neaizsedz KUM rādījumus un tie ir vizuāli nolasāmi. Iekārtai ir jānodrošina iespēja RŪ darbiniekiem, apsekojot Uzskaites punktu, veikt datu nolasīšanu ar viedierīces palīdzību, lai pārliecinātos, ka Iekārta darbojas korekti un KUM rādījumi atbilst nolasītajiem datiem.
Izpildītājam ir jāiesniedz Pasūtītājam uzstādāmo iekārtu tehniskā dokumentācija, kurā norādīti Iekārtas tehniskie parametri, ražotājs un garantijas noteikumi. 
Izpildītājs uzņemas atbildību garantijas periodā par attālinātās rādījumu nolasīšanas iekārtu nomaiņu bojājumu gadījumos - atbilstoši Iekārtu ražotāja noteiktajiem garantijas noteikumiem. 
Izpildītājs nodrošina RŪ darbinieku apmācīšanu patstāvīgai iekārtu demontēšanai, montēšanai un konfigurācijas veikšanai, lai būtu iespējams to operatīvi veikt KUM maiņas, noņemšanas vai avāriju gadījumos.
Pasūtītājs, nolūkā pārliecināties par Izpildītāja sniegto informāciju par uzstādīto Iekārtu nolasīto datu pareizību, var veikt Uzskaites punktu apsekošanu un KUM faktisko rādījumu nolasīšanu.
2.3. MĒRAPARĀTU KONFIGURĀCIJA DATU PĀRRAIDEI
Veicot Iekārtu uzstādīšanu, Izpildītājs veic nepieciešamo konfigurāciju datu pārraidei un informē Pasūtītāju par veiktajiem konfigurācijas darbiem un parametriem. 
Būtiskie parametri Iekārtu konfigurēšanai ir skaitītāja / rādījumu datu nolasīšanas iekārtas identifikācijas parametri, pārraides signāla intensitāte atkarībā no KUM atrašanas vietas, signāla uztvērēja attāluma utt.
Izpildītājam jānodrošina Pasūtītājam vispārējais standartizētais konfigurācijas apraksts, kurā ir atrunāti Iekārtu konfigurēšanas vispārējie parametri un instrukcijas konfigurācijas veikšanai un datu nolasīšanai. 

2.4. DATU PĀRRAIDES UN GLABĀŠANAS NODROŠINĀŠANA 
Nodrošinot datu pārraidi Izpildītājam jāiesniedz Pasūtītājam datu pārraides uzbūves shēma un tehniskā informācija, t.sk. informācija par datu nolasīšanas iekārtu un uztvērēju (tehniskajiem parametriem, atrašanās vietu un darbības rādiusu, maksimāli pieļaujamo pieslēgto ierīču skaitu utt.). 
[bookmark: _Hlk134696986][bookmark: _Hlk183191316]Izpildītājam ir jānodrošina vietne (serveris) Iekārtu nosūtīto datu glabāšanai par 24 mēnešu periodu, lai būtu iespējams izvērst tālāku skaitītāju datu analīzi, bet skaitītāju operatīvie metadati tiek saglabāti par vismaz 3 mēnešu periodu, lai tādejādi incidentu (piemēram, komunikācijas pārrāvuma) gadījumā 3 mēnešu periodā to būtu iespējams izmeklēt. Jāparedz, ka datu pārraidei no Iekārtas jābūt ne retāk kā vienu reizi diennaktī, savukārt datu nolasīšana no Iekārtas - ne retāk kā vienu reizi stundā. Par operatīvajiem datiem tiek uzskatīti visi metadati, ko iesūta Iekārta par tīkla kvalitāti, baterijas statusu un citiem KUM un Iekārtu raksturojošajiem parametriem. 
Dati par KUM rādījumiem jāsaglabā datu bāzē, kas tiek izveidota un uzturēta Izpildītāja infrastruktūrā vai mākoņrisinājumā, kas izvietots datu centrā Eiropas Savienības teritorijā. Izpildītājam jānodrošina iespēja vismaz vienu reizi mēnesī pēdējā saņemtā iekārtas rādījuma datus eksportēt uz Pasūtītāja RVS Horizon. Uz Klientu portālu Izpildītājām datu sinhronizācija jānodrošina vismaz vienu reizi dienā. (2.9. sadaļa)
Datu uzglabāšana un apstrāde jānodrošina atbilstoši labajai praksei un saskaņā ar personas datu aizsardzību regulējošu tiesību aktu (turpmāk – GDPR) izvirzītajām prasībām. Realizācijas laikā Izpildītājam lai nodrošinātu datu drošību, pēc nepieciešamības jāpiesaista kiberdrošības un Datu aizsardzības speciālistu, kurš sekos līdzi drošības prasību ievērošanai. Servera telpai vai datu centram ir jābūt nodrošinātai ar piekļuves drošību, ugunsdrošību, rezervētu elektroapgādi, klimata nodrošināšanas sistēmu.
Izpildītājs var piedāvāt vairākus datu pārraides paņēmienus vienotā platformā, ja to pielietojums atbilst tehniskās specifikācijas prasībām un tiek nodrošināta droša datu pārraide / kiberdrošība.
2.5. IT SISTĒMAS IEVIEŠANA
Sistēmai jānodrošina Pasūtītāja Iekārtas datu attālinātu automatizētu nolasīšanu, pārvaldi un nolasīto datu eksportu uz Pasūtītāja IT sistēmām.
Sistēmai ir jābūt balstītai uz Latvijas Republikas un Eiropas Savienības normatīvajiem aktiem, kuri ir saistoši dotai Sistēmai, piem., Elektronisko sakaru likums, Informācijas tehnoloģiju drošības likums, Ministru kabineta 2015.gada 28.jūlija noteikumi Nr.442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām” un citi spēkā esošie normatīvie akti, kuri tiks noteikti Sistēmas izstrādes laikā. 
Sistēmai jānodrošina datu šifrēšanu visos datu pārraides posmos, izmantojot standartizētu šifrēšanas algoritmu ar pietiekamu atslēgas garumu, lai nodrošinātu Sistēmas datu aizsardzību un nepieļautu datu atšifrēšanu Sistēmas ekspluatācijas laikā. Sistēmai jābūt balstītai uz atvērtiem standartiem datu pārraidei, šifrēšanai un apstrādei. 
Sistēmai jānodrošina diagnostikas un pašdiagnostikas līdzekļi ar tipveida problēmu novēršanas automatizāciju. Piemēram, ģenerējot trauksmi, ja dati par Iekārtas darbību nav saņemti vismaz diennakti. Tipveida problēmas daļēji var būt atkarīgas no piedāvātās programmatūras un Sistēmas. Ir jānodrošina informācija par iekārtu stāvokli un rādījumu ielasīšanu sistēmā. Diagnostikas un pašdiagnostikas līdzekļi ir domāti, lai gūtu pārliecību, ka iekārta atrodas noteiktajā Uzskaites punktā un darbojas korekti (tiek nosūtīti un saņemti dati).  
Sistēmai jāparedz automātisko sakaru atjaunošanu, sakaru traucējumu gadījumā, kā arī pēc sakaru servera vai attālināta objekta sakaru iekārtas iniciatīvas. Sakaru traucējumu gadījumā, jābūt iespējai veikt Uzskaites punkta datu nolasīšanu pēc sakaru atjaunošanas.
Datu apstrāde jāveic Sistēmā, kura atbilstoši Pasūtītāja vajadzībām jābūt konfigurētai, lai nodrošinātu Pasūtītāja prasības. Sistēmai ir jābūt modulārai ar iespēju papildināt to tālākajās sistēmas izstrādes un attīstības kārtās. Sistēmai jāsastāv no Ierīču pārvaldības moduļa (Device management), Lietotāju pārvaldības moduļa (Administration) un Datu vizualizācijas moduļa. Papildus šiem moduļiem, risinājuma attīstībā jābūt iespējai papildināt Sistēmu, pievienot jaunus izstrādātus sistēmas mikroservisus, kā piemēram, aprēķinu moduli, kas veiktu kalkulācijas ar skaitītāju mērījumiem;
Paredzēts, ka līguma darbības laikā Pasūtītājam var rasties nepieciešamība integrēt datus citā sistēmā un tās izstrādātājam var rasties nepieciešamība pieprasīt datus caur izveidotajām tīmekļa pakalpēm. Izstrādes laikā jāizveido tīmekļa pakalpes, kas nodrošinās datu nosūtīšanu trešajai pusei, pēc trešās puses pieprasījuma. Tīmekļa pakalpi jāizmanto tikai autorizētām personām, tāpēc Sistēmā  jānodrošina “Lietotāju pārvaldības modulis”, kurā varēs reģistrēt trešās puses lietotājus, kas ir tiesīgas izgūt datus. Datu aizsardzība jāveic ar Autentifikācijas identifikatora tehnoloģiju, kuru trešajai pusei būs jānorāda veicot datu pieprasījumu. Tādejādi būs iespējams inicializēt datu izguvēju un ierobežot izgūstamo datu apjomu, nodrošinot, ka trešā puse var izgūt tikai tādus datus, kas attiecas uz tās klientiem kuri piekrituši datu apstrādei. Papildus tam ir jāizstrādā žurnalēšanas risinājums, kurā iespējams pārlūkot datu izgūšanas gadījumus;
Sistēmai jānodrošina Iekārtu pārvaldības modulis, kurā būs iespējams izveidot savienojumu ar jaunām iekārtām, pārvaldīt iekārtu darbību, pārlūkot iekārtu reģistru. Risinājumam jānodrošina datu nodošanas notikumu žurnālu un saņemto kļūdu paziņojumu caurskatīšanu. Realizācijas laikā iekārtu pārvaldības modulī var tikt implementētas arī citas funkcionalitātes, ja būs panākta vienošanās par to izstrādi. 
Sistēmai jānodrošina iespēju attīstot pakalpojumu, uzdot fiksētus datu nolasīšanas laikus, t.i., tādus konkrētus laikus, kad mērītāja modulim jāveic pieslēgtā mērītāja datu nolasīšana, saglabāšana savā atmiņā un nolasīto datu nodošana, kur tas ir iespējams, atkarībā no punkta konfigurācijas. Sistēmā jānodrošina visu pieslēgto KUM vienlaicīgu nolasīšanu un datu nosūtīšanu uz Datu vizualizācijas moduli.
Lietotāju pārvaldības modulī jābūt iespējai kontrolēt lietotāju piekļuvi dažādām Sistēmas sadaļām un atļauto darbību apjomu, katram no lietotājiem nosakot ierobežotu tiesību un lomu komplektu. Šajā modulī ir jābūt iespējai veikt jaunu lietotāju pievienošanu, norādot to e-pastu.
Lietotājam jānodrošina iespēja veikt Uzskaites punkta datu pieprasījumu jebkurā laikā – 24/7. Uzskaites punktam pieprasījuma apstrādi jāīsteno brīdī, kad Uzskaites punkts ir sasniedzams.
Datu vizualizācijas modulī ir jābūt iespējai aplūkot iepriekš piesaistītās Iekārtas un tām pakārtotās ierīces, kura konfigurācija tiek veikta Ierīču pārvaldības modulī. Ierīču iesūtītie dati, atbilstoši norādītajam datu lauka nosaukumam, ir jābūt atspoguļotiem šī moduļa ietvaros. Modulī jābūt iespējai veikt tālāku datu apstrādi, uzstādīt parametru vērtības, kuras sasniedzot, tiek izvadīta trauksmes ziņa uz kādu no komunikācijas kanāliem. 
Lietotājam ērtā veidā jābūt iespējai veikt datu atspoguļošanu, izmantojot gatavos vizualizācijas rīkus (widgets), lai, atbilstoši savām vajadzībām, izveidotu ērtu un pārskatāmu datu atspoguļošanas vidi (dashboard). Sistēmai jāminimizē nepieciešamību apmeklēt uzskaites punktus, lai nolasītu skaitītāju mērījumus.
Lai nodrošinātu pārskatāmu informāciju par KUM rādījumiem Datu vizualizācijas modulī ir jāielādē informācija no “RVS Horizon” ar objektu administratīvajām teritorijām, apkaimēm, adresēm un objektos uzstādītajiem skaitītājiem.
Izpildītājam jānodrošina Pasūtītājam Sistēmas dokumentācija, lai Pasūtītājs nepieciešamības gadījumā Sistēmā glabājamos datus lasīšanas režīmā varētu izmantot citās iekšējās sistēmās, izmantojot lietojumprogrammu saskarnes (API). 


[image: ]





2.6. RISINĀJUMA NEFUNKCIONĀLO PRASĪBU APRAKSTS
Sistēma jāizveido atbilstoši šādiem datu pieejamības kritērijiem:
· Mērogojamība – sistēma ir jābūt mērogojama horizontāli, kas nozīmē ka sistēmu ir iespējams papildināt ar jauniem funkcionālajiem moduļiem, gan arī iekārtu skaitu iespējams palielināt;
· Pieejamība: sistēmai ir jābūt izvietotai vairākos datu centros, lai sistēmas pieejamība nav atkarīga no kāda datu centra atteices;
· Veiktspēja: Sistēma ir jāizveido tā, lai nākotnē papildinot resursus (serverus) sistēma spētu nodrošināt vairākus tūkstošu ierīču darbību;
· Datu integritāte: dati jāuzglabā vairākos datu centros, lai dati tiktu dublēti;
· Pielāgojamība: jaunu funkcionalitātei ir viegli pievienojamai, izmantojot lietojumprogrammu saskarnes (API) un mikro servisu arhitektūru. 

2.7. NOTIKUMU UN AVĀRIJAS SIGNĀLU KONTROLE
[bookmark: _Hlk183191333]Sistēmai jākontrolē un jāuzrāda paziņojumi, ja kāda no Iekārtām ir atslēgta no nolasīšanas sistēmas. Notikumus un avārijas jānosūta nekavējoties, neatkarīgi no tīkla noslodzes un pildāmā uzdevuma. Ar šo Pasūtītājs paredz kontroli, ka visas uzstādītās KUM rādījumu nolasīšanas Iekārtas nosūta Sistēmai rādījumus / signālus vismaz reizi stundā. 
Ja signāls / rādījums nav saņemts diennakti – sistēmai jānosūta paziņojums, piem., “Nav saņemta informācija no uzskaites mezgliem adresēs….” ar attiecīgajām adresēm uz Sistēmā norādīto e-pastu paziņojumu sūtīšanai un jāatspoguļo paziņojumu saraksts pašā sistēmā, lai Pasūtītājs var operatīvi reaģēt plānojot objektu apsekošanu. Paziņojumu analītiku nodrošinās pasūtītāja apmācītie darbinieki.
Sistēmai jāreģistrē šādus notikumus:
· Uzskaites punkts piereģistrēts – informācija par iebuvētajām jaunajām iekārtām Uzskaites punktos;
· Uzskaites punkts atslēgts – informācija par noņemtajām iekārtām no Uzskaites punktiem;
· Uzskaites punkta konfigurācijas maiņa – informācija par veiktajām konfigurācijas maiņām iekārtā; 
· uzsākta Uzskaites punkta nolasīšana – informācija par datu saņemšanas uzsākšanu no Uzskaites punkta;
· pabeigta Uzskaites punkta nolasīšana – informācija par datu saņemšanas uzsākšanu no Uzskaites punkta; 
· [bookmark: _Hlk135142851]Uzskaites punkta pašdiagnostika – informācija par iespējamām kļūdām iekārtā (piem., kritiski zemu baterijas uzlādes līmeni);
· Uzskaites punkta programmatūras atjaunošana – informācija par Iekārtas programmatūras atjaunošanu, ja tāda ir veikta;
· [bookmark: _Hlk183248241]Virsnormas patēriņš 30% pret vidējo diennakts patēriņu iepriekšējās 30 dienās - šādu notikumu Sistēma reģistrē un nosūta nekavējoties;
· Vairāk kā vienu diennakti nav saņemti Uzskaites punkta dati.
 
2.8. SISTĒMAS ADMINISTRĒŠANAS FUNKCIJAS
Sistēmai jāparedz sekojošas administrēšanas funkcijas: 
· Uzskaites punkta izveide un modificēšana;
· Uzskaites punkta dzēšana (atspējošana);
· Uzskaites punkta pārbaude;
· Lietotāju tiesību administrēšana;
· Sistēmas un sistēmas komponenšu diagnostika;
· Pieprasījuma izveide un izpildes kontrole;
· Datu arhivēšana. 
Paredzēts, ka Sistēmas lietotājam ir iespēja apskatīt saņemtos paziņojumus un pieprasīt sistēmas un tās komponenšu statusa atskaiti, piem., pārbaudīt vai noteiktajā teritorijā vai objektā tiek saņemti rādījumi vai atbildes signāli.

2.9. INTEGRĀCIJA AR GRĀMATVEDĪBAS UN RESURSU VADĪBAS SISTĒMU “HORIZON” UN KLIENTU PORTĀLU
Pasūtītāja esošā “RVS Horizon” sistēma nodrošina API veidā datu apmaiņu. Sistēmu apvienošanai ir nepieciešami tipveida programmēšanas, testēšanas un ieviešanas pakalpojumi. 
API dokumentācijas apraksts ir pieejams šeit: https://horizon-rest-doc.visma.lv/API?ServiceCode=TdmKNSkaBL.
Ir jāparedz API apmaiņas serveris, kas komunicē ar KUM rādījumu datu bāzi un grāmatvedības programmnodrošinājumu. 
Informācijas apmaiņai Horizon un RŪ Klientu portālu nepieciešamā informācija no katra skaitītāja par:
· Skaitītāja pieslēguma ID kodu (nemainīgs kods “RVS Horizon” datu apmaiņai);
· Skaitītāja numuru;
· Iekārtas ID;
· [bookmark: _Hlk178595064]Informāciju/pazīmi, ka konkrētais skaitītājs ir aprīkots ar Telemetrijas sistēmu, lai šī tipa skaitītājiem ierobežotu manuālu rādījumu iesniegšanu RŪ Klientu Portālā. 
· Skaitītāja aktuālais mērījums.
Datu apmaiņa paredzēta ne biežāk, kā 1 reizi diennaktī. Plānots, ka sistēma iepriekšējās diennakts KUM rādījumus uz Horizon Pasūtītāja informācijas sistēmu nosūta nakts laikā 
 Ir jāparedz iespēja nosūtīt noteiktā objekta rādījumu manuāli, ja rodas tāda nepieciešamība. 
Veicot datu apmaiņu, nolasītie rādījumi “RVS Horizon” tiek importēti ar datu avotu “TELEMETR”.
2.5. punktā norādītajā shēmā atspoguļots arī Klientu portāls, Izpildītājam jāparedz datu sinhronizācija gan uz Horizon (1x mēnesī), gan uz Klientu portālu (1x dienā) - pārskatu sadaļā, katra mēneša pēdējā dienā aktuālais skaitītāja rādījums jāiesūta Horizon un Klientu portālā.    

2.10. PAKALPOJUMA IZPILDES ORGANIZATORISKĀS PRASĪBAS
Izpildītājs informē Pasūtītāju līdz kārtējā mēneša 15.datumam par faktiski iespējamo uzstādāmo Ierīču skaitu nākamajā mēnesī. Pasūtītājs pamatojoties uz Izpildītāja sniegto informāciju iesniedz Izpildītājam objektu adrešu sarakstu līdz kārtējā mēneša 28.datumam darbu plānošanai pa dienām. 
Darbu izpildes laika grafiks pa dienām aktualizējams un saskaņojams ar Pasūtītāju. Izpildītājs vienojas ar objektu īpašniekiem par piekļuves nodrošināšanu KUM noteiktajā dienā. 
Pasūtītājs un Izpildītājs regulāri rīko Projekta grupas sapulces, kurās izrunā visus aktuālos projekta jautājumus un izpildes grafikus.
Reakcijas laiks darbības traucējumu gadījumos objektos pēc konstatētās problēmas pieteikuma saņemšanas:
1) Steidzami (darbības traucējumi, tehniska problēma, kas izraisa iekšēju Sistēmas kļūdu vai nekorektu darbību, kas rada lielus iespēju zudumus. Nav zināms (Pasūtītājam) pieņemams problēmas apiešanas risinājums, tomēr ir iespējams darbu turpināt ierobežotā režīmā) - līdz 8 stundām;
2) Citi gadījumi (problēma izraisa minimālus iespēju zudumus. Ietekme uz Sistēmām ir mazsvarīga/sagādā zināmas neērtības) – līdz 24 stundām.
Pielikumā: Informatīvs materiāls par Pasūtītāja uzstādītajiem  mēraparātiem (pievienots atsevišķā datnē).

image1.png
Skaititaja pazime — Telemetrijas skaititajs
(péc statusa mainas Telemetrijes sistéma)

Skaititaja radijums
P (ménea pédeja datuma)
Telemetrijas sistéma

skaititaja
patérina dati
parskatiem (pac
pieprasijuma no
portila)
Ar precigitati: 1x
diennakti

Klientu portals

Skaitl
radijums
(ménesa

pedeja
datuma)

Skaititaja
pazime —
Telemetrijas
skaititajs (p&c
statusa
mainas

)





